Kui Kuressaare suuremates poodides on tippsibulad juba otsas, siis eile tuli tippsibulat taas müüki Kuressaare Agricenterisse. Täna on veel juurde tulemas aretist Peipsi äärest, sorti “Jõgeva 3”.
Kuressaare Bauhofi juhataja Anne Kumpas nentis, et Bau-hofis olid tippsibulad müügil päris pikalt. “Alustasime müüki märtsis ja viimased müüsime eelmisel nädalal. Oli nii punast kui ka kahte sorti kollast sibulat,” ütles Kumpas, kelle sõnul praegu tippsibulat enam juurde tulemas pole.
Maxima avalike suhete juht Erkki Erilaid ütles, et Kuressaare Maximas müüdi nii kollast kui ka punast tippsibulat. Erilaiu sõnul telliti tippsibulat tänavu rohkem kui mullu ja ikka sai see otsa väga kiiresti.